Toshkentda koronavirusga chalingan uch bemor reanimatsiyaga olindi

Davomi: Toshkentda koronavirusga chalingani 30-may kuni aniqlangan ayol 31-mayda vafot etdi
Toshkentda 31-may kuni koronavirus infeksiyasidan davolanayotgan uch nafar bemor ahvoli og‘irlashgani bois reanimatsiyaga olindi. Bu haqda Sog‘liqni saqlash vazirligi matbuot xizmati xabar berdi.
“So‘nggi soatlarda Toshkent tibbiyot akademiyasi ko‘p tarmoqli klinikasida davolanayotgan uch bemorda o‘tkir nafas yetishmovchiligi kuzatilganligi uchun reanimatsiya bo‘limiga olingan”, — deyiladi vazirlikning 31-may soat 10:00 dagi axborotida.
Ma’lumot uchun, 31-may soat 10:00 holatiga ko‘ra O‘zbekiston kasalxonalarida koronavirusga chalingan 757 nafar bemor davolanishni davom ettirmoqda. SSV axborotiga ko‘ra, ulardan to‘qqiz nafarining ahvoli og‘ir, bir nafarining ahvoli esa o‘ta og‘ir.
 Shofirkonda koronavirusga chalingan haydovchi bilan muloqotda bo‘lganlarda kasallik aniqlandi. O‘zbekiston bo‘yicha kasallanish holatlari soni 3554 taga yetdi
Hozirgacha O‘zbekistonda 3554 kishida koronavirus infeksiyasi aniqlangan bo‘lsa, ulardan 2783 nafari butunlay sog‘aygan, yana 14 nafari esa kasallik asoratlari oqibatida vafot etgan.